**KANDAVAS NOVADA BĒRNU UN JAUNATNES SPORTA SKOLAS**

**PAŠNOVĒRTĒJUMA ZIŅOJUMS**

Skolas iela 12 , Kandava , Kandavas novads , LV-3120

Skolas e – pasta adrese: [kandavasbjss@inbox.lv](mailto:kandavasbjss@inbox.lv)

Izglītības iestādes reģ. Nr. 4371902406

Kandavā

2018.

***Saturs***

1. Iestādes vispārīgs raksturojums……………………………………………………...4
2. Iestādes darbības pamatmērķi……………………………………………………….5
3. Iepriekšējā vērtēšanas perioda ieteikumu izpilde……………………………………9
4. Iestādes sniegums kvalitātes rādītājos visu jomu atbilstošajos kritērijos……………19
5. Citi sasniegumi( iestādes svarīgais , specifiskais)…………………………………..19
6. Turpmākā attīstība( balstīta uz pašnovērtējuma iegūtajiem secinājumiem)………...20
7. **Iestādes vispārīgs raksturojums.**

Kandavas novada Bērnu un jaunatnes sporta skola ir dibināta 2003.gada 1.septembrī. Sporta skolā tika licenzētas divas mācību – treniņu profesionālās ievirzes izglītības programmas – basketbolā un vieglatlētikā. Šie divi sporta veidi ir pārstāvēti arī pašlaik sporta skolā.

Kandavas novada Bērnu un jaunatnes sporta skola ir Kandavas novada domes dibināta un pakļautībā esoša izglītības iestāde, kas īsteno bērnu un jauniešu profesionālās ievirzes sporta izglītības programmas , kuru tiesiskais pamats ir skolas nolikums, un savu darbību veic tiešā dibinātāja un Kandavas novada Izglītības pārvaldes vadībā.

Kandavas novada Bērnu un jauniešu sporta skola realizē 2 ( divu) sporta veidu 4 ( četras ) licencētas profesionālās ievirzes izglītības mācību programmas : basketbolā un vieglatlētikā.

2018. / 2019. mācību gadā sporta skolā mācās 250 izglītojamais:

\* basketbolā – 135

\* vieglatlētikā – 115

No 2005.gada Kandavas novada sporta skola apsaimnieko lielāko sporta bāzi Kandavā – Kandavas sporta halli, kurā ne tikai realizē savas mācību – treniņu programmas un piedalās sacensībās, bet šo bāzi izmanto arī Kandavas K.Mīlenbaha vidusskola sporta stundām un sporta pasākumiem , kā arī Kandavas kultūras un sporta pārvalde , nodibinājums biedrība Sporta klubs” Kandava” , organizējot masu sporta pasākumus, un basketbola komanda Kandava/Compor treniņiem un spēlēm LBL2 turnīrā.

**Personāla kvalitatīvais sastāvs.**

Sākot ar 2008./2009. mācību gadu sporta skolā strādā 9 treneri , un visiem ir augstākā pedagoģiskā sporta izglītība. 2018./2019.mācību gadā sporta skolā strādā 10 treneri . Visiem ir augstākā pedagoģiskā izglītība sportā , viens treneris studē LSPA . Sešiem treneriem ir B kategorijas trenera sertifikāts , trim trenerim ir C kategorijas trenera sertifikāts.

Treneri regulāri paaugstina savu profesionālo kvalifikāciju , apmeklējot tālākizglītības kursus kā arī Latvijas Basketbola Savienības un Latvijas Vieglatlētikas Savienības rīkotos seminārus. Skolas vadību nodrošina sporta skolas direktors , direktora vietniece mācību darbā un direktora vietnieks administratīvi saimnieciskajā darbā. Skola tiek finansēta no valsts budžeta mērķdotācijas ( treneru atalgojums) un Kandavas novada pašvaldības budžeta ( skolas administrācija, apkalpojošā personāla darbinieku atalgojums, Kandavas sporta halles apsaimniekošana). Skolai iedalītie finanšu resursi tiek izlietoti apstiprinātā Kandavas novada Domes budžeta ietvaros , saskaņā ar normatīvo aktu prasībām. Skolas ieņēmumi no sporta zāles, dienesta viesnīcas , trenažieru zāles , saunas , kafejnīcas nomas maksas pakalpojumiem un vecāku līdzfinansējuma tiek ieskaitīti kopējā Kandavas novada Domes budžetā un tiek izmantoti sporta skolas bāzes budžeta izdevumu segšanai.

**Kandavas novada Bērnu un jaunatnes sporta skolas 2018.gada budžets.**

Iestādes kopējais finansējums 293576 EUR

T.sk. no valsts budžeta 79759 EUR

No pašvaldības budžeta 177781 EUR

Pašu ieņēmumi no maksas pakalpojumiem 36036 EUR

1. **Iestādes darbības pamatmērķi** ( iepriekšējo mācību gadu prioritātes un rezultāti)

Sporta skolas galvenie uzdevumi profesionālās ievirzes izglītības jomā ir:

* 1. Radīt priekšnoteikumus talantīgāko bērnu un jauniešu augstākās sporta meistarības pilnveidošanas iespējas attiecīgajā programmā un motivēt Sporta skolas absolventus profesionālās izglītības iegūšanai sportā;
  2. Nodrošināt veselas ,fiziski , garīgi un emocionāli attīstītas personības veidošanu , kas ir motivēta aktīvam , kustīgam dzīvesveidam un apzinās sporta pozitīvo ietekmi indivīda personības veidošanas procesā un lietderīgu brīvā laika un atpūtas organizēšanu;
  3. Nodrošināt organizatoriski metodisko vadību Sporta skolas īstenotajām profesionālās ievirzes sporta programmām ;
  4. Koordinēt un organizēt treneru un tiesnešu tālākizglītību , veikt metodisko un izglītojošo darbu;
  5. Nodrošināt izglītojamajiem veselības kontroli , medicīnisko uzraudzību mācību – treniņu un Sporta skolas organizēto sporta pasākumu laikā;
  6. Racionāli izmantot finanšu , materiālos , personāla un informācijas resursus;
  7. Organizēt un uzturēt sadarbību ar valstiskajām un nevalstiskajām organizācijām;
  8. Sadarboties ar vecākiem vai aizbildņiem , lai nodrošinātu profesionālās ievirzes sporta izglītības ieguvi visiem Sporta skolas audzēkņiem;
  9. Organizēt un iespēju robežās atbalstīt sporta un veselīgā brīvā laika pavadīšanas pasākumus Kandavas novadā , sadarbībā ar citām Kandavas novada sporta organizācijām;
  10. Plānot un organizēt vietēja , valsts un starptautiskas nozīmes sporta pasākumus Kandavas novadā;
  11. Nodrošināt Kandavas novada pārstāvniecību Latvijas mēroga sporta pasākumos;
  12. Pārstāvēt Kandavas novada intereses reģiona , valsts, starptautiskos sporta pasākumos un organizācijās.

**Kandavas novada Bērnu un jaunatnes sporta skolas audzēkņu sasniegumi laika periodā no 2010.gada līdz 2018.gada 01.09.**

**2010./2011.mācību gads.**

BASKETBOLS:

MT-6 grupas zēnu komanda izcīna 1.vietu Latvijas Jaunatnes Basketbola līgas 2.divīzijā . Treneris Broņislavs Hadaņonoks

SMP 1 grupas zēnu komanda izcīna 4.vietu Latvijas Jaunatnes Basketbola līgas 2.divīzijā . Treneris Ivars Bambis

VIEGLATLĒTIKA:

Sandija Balande- Balode LR ziemas čempionātā izcīna 1.vietu lodes grūšanā , LR čempionātā stadionā 2.vietas lodes grūšanā un diska mešanā U-16 vecum grupā.

Viktors Delerts LR ziemas čempionātā izcīna 2.vietu 300m. U-16 grupā

Atis Treilons LR ziemas čempionātā izcīna 3.vietu 600m. U-18 grupā, Raivis Garoza LR ziemas čempionātā izcīna 3.vietu lodes grūšanā U-14 grupā un 1.vietu starptautiskās v/a sacensībās Valmierā lodes grūšanā.

Danute Nagle un Ivo Mirzojans izcīna zelta medaļas LR ziemas čempionātā soļošanā.

Krista Rudēvica un Ulvis Kleinbergs izcīna sudraba medaļas LR čempionātos soļošanā.

**2011./2012.mācību gads.**

BASKETBOLS:

MT-7 grupas zēnu komanda izcīna 3.vietu Latvijas Jaunatnes Basketbola līgas

2.divīzijā rietumu zonā un 3.vietu starptautiskā turnīrā Tartu ( Igaunija)

MT-7 grupas meiteņu komanda izcīna 2.vietu starptautiskā turnīrā Tartu ( Igaunija) .Treneris Jānis Bambis.

VIEGLATLĒTIKA:

Raivis Garoza LR čempions lodes grūšanā gan ziemas gan vasaras čempionātos U-14 grupā;

Sandija Balande- Balode LR čempione lodes grūšanā gan ziemas gan vasaras čempionātos un LR čempione diska mešanā vasarā U-16 grupā, kā arī 3.vieta diska mešanā mačsacīkstē Latvija- Lietuva – Igaunija LR jaunatnes izlases sastāvā, arī izcīnīts LVS kauss lodes grūšanā;

Danute Nagle izcīna zelta medaļu LR čempionātā soļošanā 2000m. distancē un 2.vietu LR ziemas čempionātā soļošanā U-18 grupā;

Liene Nagle izcīna 2.vietu LR čempionātā soļošanā 1000m. distancē U-12 grupā;

Andris Štarks un Ivo Mirzojans izcīna 3.vietu LR čempionātā soļošanā attiecīgi U-12 un U-16 grupās;

Atis Treilons un Danute Nagle izcīna 1.vietas starptautiskās vieglatlētikas sacensībās „ Ziemassvētku kauss” Ventspilī;

Krista Dankere U-12 grupā un Viktors Delerts U-14 grupā izcīna medaļas starptautiskās vieglatlētikas sacensībās Valgā ( Igaunija)

**2012./2013.mācību gads.**

BASKETBOLS:

MT – 4 grupas zēnu komanda izcīna 1.vietu Latvijas Jaunatnes Basketbola līgas 2.divīzijā un izcīna vietu nākošajā sezonā startēt 1.divīzijā .Treneris Ivars Bambis;

MT -5 grupas zēnu komanda izcīna 4.vietu Latvijas Jaunatnes Basketbola līgas 2.divīzijā rietumu zonā. Treneris Jānis Bambis.

VIEGLATLĒTIKA:

Sandija Balande – Balode izcīna divas sudraba medaļas Latvijas Jaunatnes Olimpiādē lodes grūšanā un diska mešanā, kā arī bronzas medaļu LR čempionātā lodes grūšanā U-18 grupā;

Sandis Laizāns izcīna sudraba medaļu LR čempionātā 2000m/kav. U-20 grupā;

Raivis Garoza izcīna bronzas medaļu LR čempionātā lodes grūšanā U-16 grupā;

Liene Nagle izcīna bronzas medaļu LR čempionātā soļošanā 1000m. U-12 grupā;

Valts Baumanis, Estere Vītola, Valērija Kuzmicka, Krista Dankere izcīna medaļas starptautiskās sacensībās Valgā ( Igaunija);

Sandis Laizāns , Raivis Garoza un Sandija Balande- Balode izcīna medaļas

starptautiskās vieglatlētikas sacensībās „ Kuldīgas kauss” .

**2013./2014. mācību gads.**

BASKETBOLS:

MT-6 grupas zēnu komanda izcīna 3.vietu Latvijas Jaunatnes Basketbola līgas 2.divīzijā rietumu zonā . Treneris Jānis Bambis;

MT – 5 grupas zēnu komanda izcīna 12.vietu Latvijas Jaunatnes Basketbola līgas 1.divīzijā . Treneris Ivars Bambis.

VIEGLATLĒTIKA:

Raivis Garoza izcīna 1.vietas LR ziemas čempionātā lodes grūšanā un diska mešanā un 1.vietas LR čempionātā vasarā lodes grūšanā un diska mešanā U-16 vecuma grupā;

Kristaps Zūdiņš izcīna 2.vietu LR ziemas čempionātā 60m. un 3.vietas LR čempionātā vasarā 100m.un 200m. U-20 vecuma grupā;

Sandija Balande – Balode izcīna 2.vietu LR ziemas čempionātā pieaugušajiem lodes grūšanā un 1.vietu diska mešanā U-18 vecuma grupā, kā arī 2.vietas LR čempionātā stadionā lodes grūšanā un diska mešanā U-18 grupā;

Sandis Laizāns izcīna 3.vietu LR čempionātā 2000m/kav. skrējienā;

Starptautiskās sacensībās startē un izcīna medaļas : Ieva Stepiņa, Kristaps Zūdiņš, Raivis Garoza, Sandija Balode – Balande.

**2014./2015.mācību gads.**

BASKETBOLS:

SMP-2 un MT-7 grupu zēnu komandas izcīna 3.vietu VEF Latvijas Jaunatnes Basketbola līgas 2.divīzijā rietumu zonā. Treneris Jānis Bambis

VIEGLATLĒTIKA:

Raivis Garoza un Dāvis Bērsons izcīna godalgas starptautiskās vieglatlētikas sacensībās Brno un Klaipēdā. Sandija Balande – Balode startē LR U-20 izlases sastāvā Eiropas čempionātā Zviedrijā.

Agnese Besikirska izcīna 2.vietu LR čempionātā vieglatlētikā U-16 vecuma grupā 80m. skriešanā

Sandis Laizāns izcīna 2.vietu LR čempionātā vieglatlētikā 2000m/kav. skrējienā U-18 vecuma grupā.

Sandija Balande- Balode izcīna 1.vietu LR čempionātā vieglatlētikā diska mešanā U-20 vecuma grupā

**2015./2016.m.g.**

BASKETBOLS:

MT – 5 grupas zēnu komanda izcīna 2.vietu VEF Latvijas Jaunatnes Basketbola līgā 2.divīzijā rietumu zonā , un 14.vietu Latvijā kopvērtējumā. Treneris Ivars Bambis.

MT-4 grupas zēnu komanda izcīna 6.vietu VEF Latvijas Jaunatnes Basketbola līgā 2.divīzijā rietumu zonā un 19.vietu Latvijā kopvērtējumā. Treneris Jānis Bambis.

VIEGLATLĒTIKA:

Agnese Besikirska izcīna 5.vietu tāllēkšanā starptautiskās vieglatlētikas sacensībās Brno un 2.vietu sacensībās Valgā .

Sandija Balande-Balode izcīna 2.vietu lodes grūšanā sievietēm ,LVS kausā vieglatlētikā telpās, kā arī izcīna LR ziemas čempiones titulu lodes grūšanā U-20 vecuma grupā. Arī diska mešanā U-20 vecuma grupā , gan ziemā , gan vasarā izcīnīts LR čempiones tituls.

Raivis Garoza izcīna bronzas medaļu LR ziemas čempionātā lodes grūšanā U-18 vecuma grupā un zelta medaļu starptautiskās vieglatlētikas sacensībās „ Valmieras spēles 2016” lodes grūšanā.

Beāte Stivriniece izcīna bronzas medaļu tāllēkšanā starptautiskās vieglatlētikas sacensībās „ Kuldīgas Kauss” U-16 vecuma grupā.

Ieva Annija Stepiņa izcīna zelta medaļu šķēpa mešanā un sudraba medaļu lodes grūšanā starptautiskās vieglatlētikas sacensībās „ Valmieras spēles 2016” . Sudrabs šķēpa mešanā arī Sportland kausā 4.posmā Saldū.

**2016./2017.m.g.**

BASKETBOLS:

MT-6 grupas zēnu komanda izcīna 1.vietu LJBL LR čempionātā 2.divīzijā rietumos U-15 vecuma grupā , un pārspēļu turnīrā par iekļūšanu 1.divīzijā , izcīna tiesības jaunajā sezonā spēlēt 1.divīzijā , jeb superlīgā. Treneris Roberts Rozentāls. SMP1 grupas jauniešu komanda izcīna 1.vietu LJBL LR čempionātā 2.divīzijā rietumos U-19 vecuma grupā. Treneris Jānis Bambis.

VIEGLATLĒTIKA:

Ieva Annija Stepiņa izcīna bronzas medaļu starptautiskās vieglatlētikas sacensībās šķēpa mešanā Čehijas pilsētā Brno , kā arī izcīna bronzas medaļu LR ziemas čempionātā lodes grūšanā un sudraba medaļu šķēpa mešanā U-16 vecuma grupā. LR vasaras čempionātā izcīna sudraba medaļu lodes grūšanā , kā arī izcīna LVS „ Sportland” kausus gan šķēpa mešanā , gan lodes grūšanā. Iekļauta arī LR U-16 jauniešu izlases komandā , kur izcīna bronzas medaļu Baltijas valstu meistarsacīkstēs lodes grūšanā.

Raivis Garoza izcīna sudraba medaļas lodes grūšanā LR ziemas un LR vasaras čempionātos U-20 vecuma grupā.

Agnese Besikirska izcīna 6.vietu tāllēkšanā starptautiskajās vieglatlētikas sacensībās Brno , kā arī medaļniece daudzās reģionālajās sacensībās U-16 vecuma grupā.

Loreta Štoferte izcīna bronzas medaļu 60m. starptautiskajās vieglatlētikas sacensībās Kuldīgas Kausi U-16 vecuma grupā., kā arī vairākkārtējā medaļniece reģionālajās sacensībās.

Beāte Stivriniece un Tomass Zauers vairākkārtējie medaļnieki reģionālajās sacensībā U-18 vecuma grupā.

Dita Hadaņonoka izcīna 5.vietu LR vasaras čempionātā lodes grūšanā U-14 vecuma grupā.

**2017./2018.m.g.**

BASKETBOLS:

MT-7 grupas zēnu komanda izcīna 8.vietu LJBL LR čempionātā superlīgā U-16 vecuma grupā . Treneris Roberts Rozentāls. SMP 2 jauniešu komanda izcīna 2.vietu LJBL LR čempionātā 2.divīzijā rietumu zonā U-19 vecuma jauniešiem , kas galīgajā kopvērtējumā dod 9.-12.v. valstī. Treneris Jānis Bambis . MT-3 meiteņu komanda izcīna 10.vietu LJBL LR čempionātā U-13 grupā. Treneris Andris Bambis. Basketbola nodaļas audzēknis Kristers Šnikvalds iekļauts LR U-16 nacionālās izlases kandidātos.

VIEGLATLĒTIKA:

Ieva Annija Stepiņa izcīna 3.vietu lodes grūšanā U-18 vecuma grupā, starptautiskajās vieglatlētikas sacensībās Brno Čehijā. Kristers Rozenbergs izcīna 3.vietu šķēpa mešanā U-12 grupā starptautiskās sacensībās Valgā. Agnese Besikirska ( 60m.) un Mārtiņš Labrencis (60m/b) izcīna 6.vietas starptautiskajās vieglatlētikas sacensībās Klaipēdā U-18 vecuma grupā . Ieva Annija Stepiņa ( lode) 3.vieta , Beāte Stivriniece ( t/l) 2.vieta , Agnese Besikirska ( 60m.) 2.vieta starptautiskās vieglatlētikas sacensībās telpās Valgā U-18 grupā. Raivis Garoza 3.vieta LR ziemas čempionātā lodes grūšanā U-20 vecuma grupā. Ieva Annija Stepiņa LR ziemas čempionāta uzvarētāja šķēpa mešanā U-18 grupā , un 2.vieta starptautiskajās sacensībās šķēpa mešanā „ Ventspils šķēpi 2018.” Ieva Annija Stepiņa ( lode) un Beāte Stivriniece ( t/l) uzvaras starptautiskās vieglatlētikas sacensībās „ Valmieras spēles 2018”. Igaunijas pilsētā Valgā. Audzēkņu treneri Indulis Matīss un Andrejs Gross.

1. **Iepriekšējā vērtēšanas perioda ieteikumu izpilde.**

Kandavas novada Bērnu un jaunatnes sporta skola akreditēta no 2015.gada 04.jūnija līdz 2021.gada 03.jūnijam ( uz sešiem gadiem), sekojošās programmās: basketbols 20V813001 un basketbols 30V813001 , vieglatlētikā 20V813001 un no 2015.gada 30.septembra līdz 2021.gada 29.septembrim vieglatlētikā 30V813001

1. Saskaņot vieglatlētikas mācību – treniņu programmas ar Latvijas Vieglatlētikas Savienību. ( Saskaņots 02.03.2015.)
2. Papildināt audzēkņu uzņemšanas ,pārcelšanas un atskaitīšanas nolikumu ar pārcelšanas normatīviem.

Ir papildināts nolikums ar pārcelšanas normatīviem visām mācību – treniņu grupām gan basketbolā , gan vieglatlētikā

**4. Skolas sniegums kvalitātes rādītājos visu jomu atbilstošajos kritērijos.** Vērtējums- labi.

**4.1. Pamatjoma – mācību saturs.** Vērtējums- labi.

Kandavas novada Bērnu un jaunatnes sporta skola realizē divas licencētas izglītības programmas un ir izveidota materiāli – tehniskā bāze šo programmu apguvei.

Sporta skolā strādā kvalificēti un sertificēti treneri , kuri regulāri papildina savas zināšanas sporta speciālistu semināros , kurus organizē sporta veidu federācijas un Latvijas treneru tālakizglītības centrs. Sporta skola katru gadu veic audzēkņu padziļinātu medicīnisko pārbaudi , ko īsteno Valsts Sporta Medicīnas centrs. Sporta skolai ir savs sertificēts medicīnas kabinets , un skolā strādā viena medicīnas māsa. , kura nodrošina audzēkņu veselības stāvokļa uzraudzību , kā arī nodrošina mācību – treniņu procesa un sacensību apkalpošanu. Sporta skola ir nodrošināta ar atbilstoši iekārtotām telpām , inventāru , kas atbilst treniņu un sacensību rīkošanas prasībām un noteikumiem.

**Sporta skolas 2018./2019. mācību gadā īstenotās programmas:**

1. Basketbols 20V813001 8 gadi 123 audzēkņi
2. Basketbols 30V813001 4 gadi 12 audzēkņi
3. Vieglatlētika 20V813001 8 gadi 108 audzēkņi
4. Vieglatlētika 30V813001 4 gadi 7 audzēkņi

Kopā 250 audzēkņi

Mācību –treniņu darbs tiek organizēts atbilstoši izstrādātajām programmām, pēc apstiprinātiem gada plāniem un treniņu nodarbību grafikiem. Treniņu nodarbību plānos ietilpst vispārējā fiziskā sagatavotība, speciālā sagatavotība, tehniskā , taktiskā un teorētiskā sagatavotība.

Mācību programmu darba plāni tiek īstenoti atbilstoši licencētajām profesionālās ievirzes sporta izglītības programmām.

Treneri izprot savu programmu standartos noteiktos mērķus un uzdevumus , zina obligāto saturu , audzēkņu sasniegumu vērtēšanas formas un kārtību. Mācību satura jautājumi tiek apspriesti un saskaņoti sporta skolas treneru sanāksmēs.

Sporta skolā ir vienotas prasības treniņu vielas tematiskajai plānošanai . Šajos plānos ir norādīta laika sadale katra temata apguvei , norādīti normatīvu kārtošanas laiki . Ja nepieciešams , tematiskie plāni tiek koriģēti , lai audzēkņi sekmīgāk apgūtu vielu. Treneri plāno un veic arī individuālas nodarbības ar talantīgākajiem audzēkņiem un audzēkņiem , kuriem ir grūtības mācību satura apguvē.

Sporta skolas vadība pārrauga un koordinē programmu apguvi un tematisko plānu izstrādi un realizāciju. Treneriem tiek sniegtas konsultācijas tematisko plānu izstrādē un nodrošinātas visa veida konsultācijas.

* 1. **Pamatojuma – mācīšana un mācīšanās .** Vērtējums- labi.
     1. **Mācīšanas kvalitāte.** Vērtējums- labi.

Treneru izmantotās metodes mācību – treniņu procesā ir daudzveidīgas , tās atbilst audzēkņu spējām, vecumam , programmu specifikai un mācību satura prasībām. Treneru kopsapulcēs tiek apspriestas inovācijas mācību – treniņu metodikā , treneri dalās savā pieredzē , analizē izmantoto metožu lietderību un spēju sasniegt izvirzītos mērķus. Mācību metodes tiek koriģētas atkarībā no audzēkņu vecuma un sasniegtā meistarības līmeņa. Treneri nodarbībās skaidro un demonstrē vingrinājumus skaidri un saprotoši , atbilstoši tēmai , audzēkņu sagatavotībai un vecumam.

Audzēkņiem treniņa sākumā tiek izskaidrots katras nodarbības mērķis un plāns , kas sasaistās ar iepriekš apgūto. Visas programmas apguves laikā treneris seko audzēkņu izaugsmei , viņu fiziskajai un garīgajai izaugsmei. Treneris kopā ar audzēkņiem analizē sava sporta veida sasniegumus un aktualitātes plašākā mērogā. Izglītojamie tiek mudināti piedalīties dažādu organizāciju rīkotajās sporta sacensībās .

Treneri mācību- treniņu darbā iesaista visus savu grupu audzēkņus , ļauj izteikt savu viedokli par treniņu procesu , kā arī mudina analizēt un izdarīt secinājumus par sasniegto un pieļautajām kļūdām. Tādējādi nodrošinot pozitīvu mikroklimatu treniņu laikā un veidojot konstruktīvu dialogu starp treneri un audzēkni. Līdz ar to audzēkņu kļūst atvērtāki , prot analizēt un izteikt viedokli par notiekošo , kā arī izprot visu kustību tehnisko izpildījumu , pieļautās kļūdas . Tiek stiprināta audzēkņu psiholoģiskā sagatavotība , kas ļoti nepieciešama sacensību laikā.

Kandavas novada Bērnu un jaunatnes sporta skolas audzēkņi regulāri piedalās dažāda mēroga sacensībās. Pamatā tās ir sporta veidu federāciju un to juridisko biedru plānotās un organizētās sacensības . Katru mācību gadu sporta skola izstrādā arī savu sacensību kalendāro plānu. Audzēkņi piedalās sekojošās sacensībās : sava novada sacensībās un čempionātos , reģionālajās sacensībās , oficiālajos Latvijas čempionātos dažādās vecuma grupās , Latvijas Jaunatnes Olimpiādēs , dažādās sacensībās ārpus Latvijas. Labākie audzēkņi , kuri ir nacionālo izlašu dalībnieki vai kandidāti , LR nacionālās izlases sastāvā startē dažāda starptautiska līmeņa sacensībās un turnīros.

* + 1. **Mācīšanās kvalitāte.** Vērtējums- labi.

Sporta skolas audzēkņi uzsākot jauno mācību gadu tiek informēti kādā apmācības gada grupā trenēsies , kādas ir katras konkrētās mācību grupas prasības , tiek nosprausti sezonas mērķi un uzdevumi . Audzēkņi tiek iepazīstināti cik un kādās sacensībās ( ja nepieciešams) sezonas laikā ir jāpiedalās. Audzēkņi tiek iepazīstināti ar sporta skolas iekšējās kārtības noteikumiem un izvēlētā sporta veida drošības noteikumiem Audzēkņiem ir pieejamas labi aprīkotas sporta bāzes ar atbilstošu inventāru. Sporta hallē ir pieejama literatūra un videomateriāli par savu sporta veidu , apmācības metodiku un sacensību noteikumiem. Kandavas sporta hallē , kas ir sporta skolas galvenā bāze brīvi pieejams bezmaksas internets . Tiek nodrošināti visi apstākļi , lai audzēkņi apmeklētu mācību – treniņu nodarbības un piedalītos plānotajās sacensībās.

Treneri mācību žurnālos uzskaita audzēkņu nodarbību kavējumus un sadarbībā ar vecākiem tiek meklēti kavējumu iemesli un tie novērsti.

Kandavas novada pašvaldība finansiāli atbalsta sporta skolas audzēkņu mācību- treniņu nometņu organizēšanu , kuras tiek organizētas atbilstoši sezonas darba plānam un sporta veida specifikai.

* + 1. **Vērtēšana kā mācību – treniņu procesa sastāvdaļa.** Vērtējums- labi.

Treneri sistemātiski analizē izvērtē audzēkņu treniņu un sacensību rezultātus. Veic rezultātu uzskaiti, fiksējot tos mācību darba uzskaites žurnālos. Vērtējumu uzskaite tiek regulāri pārbaudīta .

Sākuma sagatavošanas grupās un mācību treniņu grupās MT-1 , MT- 2 posmā , audzēkņu sasniegumi tiek vērtēti tikai pēc kontrolnormatīvu izpildes. Sākot ar mācību treniņu grupām MT-3 , galvenais vērtēšanas kritērijs ir iegūtās vietas sacensībās. Mācību gada noslēgumā, treneri iesniedz direktora vietniecei mācību darbā, savu grupu audzēkņu sasniegumu kopsavilkumu , saskaņā ar izstrādātajiem noteikumiem. Pēc saņemtajiem datiem tiek veikta rezultātu analīze un sagatavotas atskaites IZM Sporta departamentam , atbilstoši noteiktajām prasībām.

Sporta skolas lietvedībā atrodas sacensību nolikumi , pieteikumi un protokoli kā arī Latvijas Jaunatnes Basketbola līgas spēļu protokoli. Uzrādītie rezultāti tiek analizēti sistemātiski , gan treneru kopsapulcēs , gan pedagoģiskās padomes sēdēs. Analīzes rezultātus izmanto mācību treniņu procesa uzlabošanai. Audzēkņu rezultāti tiek ievadīti sporta skolas mājas lapā , ar kuriem var iepazīties jebkurš interesents.

* 1. **Pamatojuma – audzēkņu sasniegumi.** Vērtējums- labi.

Audzēkņi sekmīgi apgūst programmās paredzētās praktiskās un teorētiskās iemaņas . Audzēkņi apzinīgi apmeklē mācību treniņu nodarbības , piedalās plānotajās sacensībās un mācību – treniņu nometnēs. Kontrolnormatīvu rezultāti tiek fiksēti mācību darba uzskaites žurnālos , to rezultāti tiek izvērtēti. Audzēkņu sasniegumi tiek atspoguļoti ne tikai skolas mājas lapā , bet arī vietējos laikrakstos un citos elektroniskajos saziņas līdzekļos.

* 1. **Pamatojuma – atbalsts izglītojamajiem.** Vērtējums- labi.
     1. **Atbalsts izglītojamo veselības aprūpes , psiholoģiskās un sociālās palīdzības jomā , drošības garantēšanā.** Vērtējums- labi.

Sporta skolā ir izstrādāti reglamentējošie dokumenti par drošību pasākumos un sporta skolas teritorijā un sporta zālēs kā arī sporta laukumos. Ar šiem noteikumiem iepazīstināti sporta skolas audzēkņi un personāls. Personāls ir apmācīts kā rīkoties ekstremālās situācijās un kā rīkoties evakuācijas gadījumā. Regulāri personālam tiek veiktas praktiskās apmācības . Nodarbību laikā tiek uzmanīta un fiksēta audzēkņu iziešana no nodarbību vietas , lai samazinātu negadījumu riskus. Tāpat tiek uzmanīta un fiksēta nepiederošu personu ienākšana sporta hallē un citās nodarbību vietās , ko veic dežurants vai arī treneris. Tiek radīti visi nepieciešamie apstākļi , lai audzēkņi varētu justies droši un neapdraudēti.

Treneri sadarbībā ar skolas administrāciju ir apzinājuši talantīgākos audzēkņus un tiek plānots individuālais darbs ar šiem audzēkņiem , kas tiek iestrādāts tematiskajos plānos. Līdz ar to audzēkņiem ir labi rezultāti un sportiskie sasniegumi gan novada , gan reģionālajās , gan valsts un starptautiskajās sacensībās.

Rūpīgi tiek sekots audzēkņu veselības stāvoklim , ko veic treneri , sadarbībā ar vecākiem un skolas medmāsu. Visu sacensību laikā tiek nodrošināta medicīnas personāla klātbūtne. Vienu reizi gadā , sadarbībā ar Sporta medicīnas valsts aģentūru , tiek veikta izglītojamo padziļinātā medicīniskā pārbaude. Visās treniņu nodarbību vietās atrodas pirmās palīdzības aptieciņas komplekts , un treneri spēj sniegt pirmo neatliekamo medicīnisko palīdzību.

* + 1. **Atbalsts personības veidošanā .** Vērtējums -labi.

Treneru darbs notiek saskaņā ar sporta skolas audzināšanas darba plānu , tas ir plānveidīgs un tajā iekļautās tēmas sekmē pozitīvu personības īpašību attīstīšanu. Sporta skolas audzēkņi tiek iesaistīti gan sporta skolas organizēto pasākumu rīkošanā un tiesāšanā , un arī Kandavas kultūras un sporta pārvaldes , un biedrības sporta klubs „ Kandava” pasākumu organizēšanā un tiesāšanā. Sporta skolas audzēkņi ir kā piemērs veselīga dzīves veida veicināšanai , kā arī sporta popularizēšanai. Nodarbojoties sporta skolā , audzēkņi tiek veidoti ne tikai kā topošie sportisti , bet arī kā personības sadzīvē , kuri spēj pieņemt atbildīgus lēmumus un aizstāvēt savu viedokli.

* + 1. **Atbalsts karjeras izglītībā.** Vērtējums- labi.

Audzēkņiem tiek dota iespēja iegūt profesionālās ievirzes izglītību licencētajās sporta programmās. Sporta skolas administrācija un treneri informē audzēkņus par iespējām pēc skolas beigšanas turpināt tālāko izglītošanos. Sporta skolai ir laba sadarbība ar Murjāņu sporta ģimnāziju , Latvijas Šķēpa metēju klubu un LSPA. Daži no LSPA studentiem savu praksi ir izgājuši Kandavas novada Bērnu un jaunatnes sporta skolā. Izglītojamie iesaistās arī sporta sacensību tiesāšanā , iegūstot teorētiskās un praktiskās iemaņas tiesnešu darbā.

* + 1. **Atbalsts mācību darba diferenciācijai.** Vērtējums - labi.

Audzēkņu dalība sporta sacensībās tiek uzskatīta par prioritāti. Tiek sabalansētas audzēkņu intereses un vēlmes sava talanta izkopšanai. Sporta skola sniedz atbalstu treneriem darbā ar talantīgākajiem audzēkņiem. Tiek dota iespēja talantīgākajiem audzēkņiem paaugstināt un pilnveidot savu sportisko meistarību papildus nodarbībās. Treneri izmanto dažādas treniņu metodes , kuras ir pielāgotas grupas kvalifikācijai.

* + 1. **Sadarbība ar audzēkņu vecākiem vai aizbildņiem.**  Vērtējums- labi.

Pirms uzņemt sporta skolā audzēkni , vecāki vai aizbildņi raksta iesniegumu , kurā norāda ziņas par audzēkni , viņa vecākiem vai aizbildņiem . Vecāki vai aizbildņi tiek iepazīstināti ar sporta skolas iekšējās kārtības noteikumiem un prasībām . Sporta skolas administrācija un treneri regulāri informē vecākus vai aizbildņus par izmaiņām skolas darba režīmā , par treniņu satura jautājumiem, par sacensību grafikiem un citām aktualitātēm sporta skolas darbā. Saziņai ar vecākiem tiek izmantoti gan telefona sakari , gan tiek organizētas vecāku sapulces , gan informācija tiek izlikta skolas informatīvajos stendos , kā arī publikācijas skolas mājas lapā. Galvenā sadarbības forma ir individuālās sarunas ar audzēkņa vecākiem vai aizbildņiem , kur treneri informē par sasniegumiem vai problēmām. Vecāki var izteikt savus priekšlikumus un ierosinājumus sporta skolas darba uzlabošanai gan treneriem , gan skolas administrācijai. Šī viedokļu apmaiņa ir lietderīga mācību – treniņu procesa uzlabošanai.

Lai arī sporta skola ir publiska un atvērta izglītības iestāde , vecāku ieinteresētība varētu būt lielāka. Pastiprināta vecāku interese ir jaunākajās mācību – treniņu grupās , diemžēl tā samazinās vecākajās grupās.

* 1. **Skolas vide.** Vērtējums- ļoti labi.

Mācību – treniņu procesā tiek aktualizēti jautājumi par disciplīnu nodarbību un sacensību laikā , kā arī starplaikos , iztirzātas ētikas normas , savstarpējā cieņa un uzticēšanās , kā arī savstarpējā izpalīdzība nodarbībās un sacensībās.

Sporta skolas iekšējās kārtības noteikumi ir apspriesti un izrunāti ar audzēkņiem. Tiek uzklausītas arī audzēkņu domas un ierosinājumi , un nepieciešamības gadījumā tiek veiktas korekcijas.

Regulāri skolas administrācija seko telpu stāvoklim un aprīkojumam un nepieciešamības gadījumā veic uzlabojumus , kā arī seko , lai būtu nepieciešamais finanšu līdzekļu nodrošinājums. Nodrošinājums izanalizēts atbilstoši profesionālās ievirzes izglītības programmu prasībām. Izvērtēts personāla nodrošinājums, kvalifikācija un veikta tālākizglītība. Tiek veikta sporta skolas iekšējo normatīvo dokumentu sistēmas pilnveidošana , sadarbojoties ar pašvaldības juristiem.

* + 1. **Skolas mikroklimats .**Vērtējums- labi.

Sporta skola rūpējas ,lai būtu laba sadarbība un komunikācija starp audzēkņiem , trenerim un apkalpojošo personālu , lai būtu savstarpēja cieņa , un valdītu labvēlīga atmosfēra un uzticēšanās. Sporta skola veicina audzēkņos , viņu vecākos vai aizbildņos , darbiniekos piederības sajūtu skolai , un lepnumu par savu mācību iestādi. Tas tiek nodrošināts veidojot skolas tēlu sabiedrībā caur sporta sacensību organizēšanu un informējot par saviem sasniegumiem. Sporta skolas darbinieki apzinās savu lomu skolas tēla veidošanā.

Sporta skola rūpīgi seko ,lai audzēkņiem netiktu nodarīti fiziski vai morāli nodarījumi , nekavējoties tiek risinātas konfliktsituācijas. Šo situāciju risināšanā vispirms iesaistās treneri , ja nepieciešams arī skolas administrācija. Audzēkņiem , vecākiem , treneriem un jebkuram skolas darbiniekam ir iespēja izteikt savus priekšlikumus vai ierosinājumus skolas mikroklimata uzlabošanai. Treneri un sporta skolas apkalpojošais personāls pret audzēkņiem izturas korekti . Lai veicinātu skolas pozitīvo garu , tiek izmantota skolas mājas lapa , kas tiek uzlabota un atjaunota.

Audzēkņu un viņu treneru sasniegumi tiek novērtēti , par tiem tiek runāts gan sporta skolas sapulcēs , pašvaldības mājas lapā un avīzē , informatīvajos stendos , kā arī skolas mājas lapā.

* + 1. **Skolas fiziskā vide.** Vērtējums – labi.

Kandavas novada Bērnu un jaunatnes sporta skolas telpas un izmantotās bāzes atbilst visām sanitāri higiēniskajām prasībām un drošības standartiem , pārbaužu dokumenti atrodas sporta skolas lietvedībā. Sporta bāzes ir aprīkotas ar labiekārtotām ģērbtuvēm un sanitārajiem mezgliem. Sporta skolai ir sertificēts medicīnas kabinets. Sporta skolas apkārtne ir labiekārtota un sakopta. Visās skolas telpās ir izvietoti evakuācijas plāni.

* 1. **Iestādes resursi.** Vērtējums – labi.
     1. **Iekārtas un materiāltehniskie resursi.** Vērtējums – labi.

Kandavas novada Bērnu un jaunatnes sporta skolai pašvaldība ir nodevusi apsaimniekošanā Kandavas sporta halli. Sporta halles platība un iekārtojums atbilst īstenoto izglītības programmu specifikai , izglītojamo skaitam un veicamajām aktivitātēm. Sporta skolai ir iegādāts viss nepieciešamais sporta inventārs un tehniskais aprīkojums , kurš ir darba kārtībā un drošs ekspluatācijai. Sporta skola regulāri atjauno savu inventāru un citus mācību līdzekļus. Visa nepieciešamā literatūra atrodas administrācijas telpās. Kandavas sporta hallē treniņus aizvada basketbolisti un vieglatlēti. Kandavas K.Mīlenbaha vidusskolas sporta zālē un sporta laukumā treniņus aizvada basketbolisti un vieglatlēti. Kandavas internātvidusskolas sporta zālē un sporta laukumā treniņus aizvada gan basketbolisti ,gan vieglatlēti . Cēres , Zantes un Vānes pamatskolu sporta zālēs un sporta laukumos treniņus aizvada vieglatlēti, gan basketbolisti. Ar visām sporta bāzēm sporta skolai ir noslēgti nomas līgumi. Treneriem ir nodrošināti labiekārtoti kabineti , pieejami datori ar interneta pieslēgumiem. Sporta skolai ir sava dienesta viesnīca , kurā var dzīvot gan sporta skolas audzēkņi , gan citi interesenti.

* + 1. **Finanšu resursi.** Vērtējums – labi.

Kandavas sporta skola ir struktūrvienība Kandavas novada Domei. Sporta skolai ir savs budžets , ko apstiprina Izglītības pārvalde un Kandavas novada dome. Novada dome nodrošina arī sporta skolas grāmatvedības kārtošanu. Sporta skolas finanšu resursi ir – valsts mērķdotācijas treneru algu nodrošināšanai , pašvaldības budžets sporta halles apkalpojošā personālam un sporta halles uzturēšanas izdevumiem , pašu ieņēmumi no apstiprinātiem maksas pakalpojumiem , ziedojumi. Sporta skolas finanšu līdzekļu izmantošanai seko Izglītības pārvalde un novada dome. Sporta skolas finanšu resursi ir pietiekami , lai realizētu profesionālās ievirzes izglītības programmas. Varētu vēlēties lielāku finansiālu atbalstu sporta skolas attīstībai.

* + 1. **Cilvēkresursi.** Vērtējums – labi.

Sporta skolas treneru izglītība un kvalifikācija atbilst normatīvo aktu prasībām. Katrs treneris plāno savu profesionālās kvalifikācijas pilnveidi un konkrētus uzdevumus radošās darbības jomā. Treneru personāla resursi ir pietiekami , bet ir nepieciešams jaunāku treneru personāla piesaiste. Visi treneri regulāri apmeklē kvalifikācijas celšanas kursus , un savlaicīgi atjauno treneru sertifikātus.

Visi treneri arī aktīvi iesaistās Kandavas novada sporta dzīvē , pasākumu organizēšanā , sniedz konsultācijas vispārizglītojošo skolu sporta skolotājiem , piedalās sacensību tiesāšanā , sadarbojas ar sporta klubu „ Kandava” un Kandavas novada Kultūras un sporta pārvaldi .Lielākajai sporta skolas treneru daļai ir ļoti liela pieredze sporta jomā , viņi strādā profesionāli un radoši.

* 1. **Iestādes darba organizācija , vadība un kvalitātes nodrošināšana.** Vērtējums – labi.
     1. **Iestādes darba pašvērtējums un attīstības plānošana.** Vērtējums- labi.

Kandavas novada Sporta skola plāno savu darbību ilglaicīgam laika periodam. Tas atkarīgs no sporta skolas mācību gadam izvirzītajiem mērķiem un resursiem , to realizācijai. Katru mācību gadu tiek izstrādāts darba plāns. Attīstību traucējošs faktors ir negatīva demogrāfiskā situācija valstī , arī novadā. Diemžēl skolēnu skaits vispārizglītojošās skolās samazinās , tādēļ jaunu programmu atvēršana pašreiz ir apgrūtināta. Mācību gada beigās tiek pārskatītas visas jomas , kurās ietverti jautājumi par audzināšanas darbu , iekšējās kārtības noteikumiem, mācību – treniņu darbu , audzēkņu sasniegumiem, pašnovērtējumu , metodisko darbu un saimniecisko darbu.

Arī direktora vietnieks saimnieciskajā darbā piedalās iepriekšējā perioda izvērtēšanā un jaunā mācību gada plānošanā. Jaunās mācību – treniņu grupas tiek komplektētas tā , lai realizētu sporta skolas mērķus un uzdevumus , un lai šo grupu komplektācija atbilstu MK noteikumu prasībām.

* + 1. **Sporta skolas vadības darbs.** Vērtējums – labi.

Sporta skolā ir pieejama visa obligātā sporta skolas darba reglamentējošā dokumentācija, kas atbilst visu normatīvo aktu prasībām.

Vadītāja darba pienākumi , tiesības un atbildības jomas ir noteiktas amatu aprakstā. Vadības struktūra un kompetences joma ir precīzi noteikta un visiem zināma. Vadītājs un viņa vietnieki savas kompetences ietvaros pārrauga pienākumu izpildi un sniedz darbiniekiem nepieciešamo atbalstu , līdz ar to sporta skolas darbs tiek sekmīgi nodrošināts. Sporta skolas administrācija organizē un vada sporta skolas darbu , deleģē pienākumus un pārrauga to izpildi. Pirms lēmumu pieņemšanas , sporta skolas direktors, koleģiāli konsultējas ar saviem vietniekiem un citiem kompetentiem darbiniekiem. Skolas vadība atbalsta jebkuras jaunas , progresīvas idejas , kuras izsaka gan treneri , gan citi skolas darbinieki, tādējādi nodrošinot radošumu un efektīvāku darbu kopējo mērķu sasniegšanai. Sporta skolas administrācija nodrošina regulāru informācijas apmaiņu ar visiem darbiniekiem par pieņemtajiem lēmumiem un to izpildi. Skolas administrācija sadarbojas ar audzēkņu vecākiem , Izglītības pārvaldi , pašvaldību un citām organizācijām , lai rūpētos par skolas prestižu un sekmīgi realizētu izvirzītos mērķus.

* + 1. **Iestādes sadarbība ar citām institūcijām.** Vērtējums – ļoti labi.

Kandavas novada Bērnu un jaunatnes sporta skola sadarbojas ar Kandavas novada domi , Kandavas novada Izglītības pārvaldi , Kandavas novada Kultūras un sporta pārvaldi vispārizglītojošajām mācību iestādēm , Kandavas Valsts lauksaimniecības tehnikumu , sporta klubu „ Kandava” . Cēres , Zantes un Vānes pagastos tiek realizēta izglītības programmas vieglatlētikā un basketbolā. Valsts mērogā sporta skola sadarbojas ar IZM , Latvijas Basketbola Savienību , Latvijas Vieglatlētikas Savienību , Latvijas Šķēpa metēju klubu, Murjāņu sporta ģimnāziju , kā arī ar daudzām Latvijas sporta skolām. Šīs sadarbības rezultātā Kandavā tiek organizētas Latvijas un starptautiska mēroga sporta sacensības. Kā vienas no lielākajām varam nosaukt tradicionālās starptautiskās sacensības basketbolā jauniešiem „ Ziemassvētku kausi” , kurās piedalās ap 40 komandām dažādās vecuma grupās no Latvijas , Krievijas , Igaunijas , Lietuvas , Kazahstānas, Polijas , Zviedrijas u.c. Šī turnīra galvenais tiesnesis un kurētājs ir basketbola nodaļas treneris Ivars Bambis. Turnīru finansiāli atbalsta Latvijas Basketbola Savienība. Jau vairākus gadus , sadarbībā ar Latvijas Šķēpa mešanas klubu , tiek organizēta „ Kurzemes kausu „ izcīņa šķēpa mešanā jauniešiem 5.vecuma grupām. Par neatņemamu sastāvdaļu sporta skolas pasākumu kalendārā ir mūsu novadnieka Jāņa Lūša balvu izcīņa šķēpa mešanā , kuras vienmēr ar savu klātbūtni pagodina pats Jānis Lūsis. Šo pasākumu organizējam sadarbībā ar Kandavas Kultūras un sporta pārvaldi. . Sporta skola sadarbojas arī ar Latvijas Sporta pedagoģijas akadēmiju , Valsts Sporta medicīnas centru , Latvijas treneru tālākizglītības centru un citām ar sportu saistītām institūcijām. Jāpiemin arī , ka sacensību apbalvošanā iesaistās arī privātie uzņēmumi , kā piemēram „ Saltums Kandavā” , SIA „ Pils” , SIA „ Priedaine N ” , z/s „ Strautiņi” , z/s „ Griezes” u.c. Kandavas uzņēmumi.

1. **Citi sasniegumi ( iestādei svarīgais , specifiskais).**

Kandavas novada Bērnu un jaunatnes sporta skolas audzēkņi ir motivēti trenēties sporta skolā , lai sasniegtus augstus rezultātus un turpinātu nodarboties ar sportu arī pēc skolas beigšanas. Sporta skola var lepoties ar labiem sportistiem – skolas absolventiem. Vieglatlētikā – pasaules jaunatnes čempionāta medaļnieks šķēpa mešanā Edgars Rūtiņš . LR jaunatnes izlašu dalībnieki - Elīna Kristberga, Jānis Priednieks, Artūrs Rūtiņš, Linda Batņa , Normunds Teko , Gints Bērziņš, Kristaps Zūdiņš.. Basketbolā – Eiropas čempionāta bronzas medaļnieki U-18 vecuma grupā LR izlases sastāvā Guntars Strāķis un Antons Vilciņš. Izlases treneris Ivars Bambis. LR izlases kandidāti dažādās vecuma grupās Aigars Strāķis , Ģirts Celms , Roberts Mednis, Dita Rozenberga, Ilze Gotfrīda, Līva Ošeniece, Kristers Šnikvalds. Tagadējie sporta skolas audzēkņi LR izlases kandidāti jauniešiem vieglatlētikā - Ieva Annija Stepiņa .Mūsu skolas izcilākie sportisti, gan absolventi, gan esošie ir kā labs piemērs un spēcīga motivācija audzēkņiem kvalitatīvam mācību- treniņu darbam , un piemērs tam , ka cītīgi trenējoties , var sasniegt pašus augstākos mērķus sportā. Šo audzēkņu sasniegumi dod pārliecību arī treneriem , ka viņu darbs nav veltīgs , un liek tiem strādāt arvien prasmīgāk, paaugstināt savu kvalifikāciju .

1. **Turpmākā attīstība.**

Kandavas sporta skolas attīstības programmā 2013.-2017.gadam ietvertās sadaļas par sporta skolas uzdevumiem šajā periodā.

* Saglabāt esošo audzēkņu skaitu , neskatoties uz nelabvēlīgo demogrāfisko situāciju;
* Turpināt attīstīt sporta skolas abu sporta veidu nodaļas , izskatīt iespēju ar 2017./2018.mācību gadu atvērt vieglatlētikas sākuma sagatavošanas grupu Vānes pamatskolā. ( SSG vieglatlētikas grupas atvērtas Zantes pamatskolā 2015.gada 01.09., Vānes pamatskolā 2017.gada 01.09.)
* Akreditēt vieglatlētikas programmu 30V8813001 . ( Akreditēta 30.09.2015. Nr.AI8787)
* Organizēt meistarklases augstas klases treneru vadībā gan basketbolā , gan vieglatlētikā;
* Piesaistīt sporta skolai jaunus trenerus , LSPA absolventus.( Ar 01.09.2018.skolā darbu uzsāk viens jaunais treneris.)
* Nodrošināt skolas finansējumu treneru kvalifikācijas celšanas kursiem;
* Organizēt sporta mācību – treniņu nometnes visiem skolas audzēkņiem, piesaistot arī privāto finansējumu;
* Turpināt pilnveidot Kandavas sporta halles materiāli – tehnisko bāzi.

Kandavas novada Bērnu un jaunatnes sporta skolas:

direktors Indulis Matīss --------------------------------------------

2018.gada 05.septembrī

z.v.

Saskaņots:

Kandavas novada Domes priekšsēdētāja Inga Priede

Inga Priede ------------------------------------------------------

2018.gada\_\_\_\_\_\_\_\_\_\_\_\_\_\_\_\_\_\_\_

z.v